-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ความเป็นมา

นายอัลเบิร์ต ยุคเกอร์ และนายเฮนรี่ ซิกก์ ชาวสวิส เป็นผู้ก่อตั้ง ห้างยุคเกอร์ แอนด์ ซิกก์
แอนด์โกเมื่อปี พ.ศ. 2425 และได้เปลี่ยนชื่อเป็น ห้างเบอร์ลี่ ยุคเกอร์ แอนด์โก เมื่อปี พ.ศ.
2467 ในปี พ.ศ. 2508
ได้มีการเปลี่ยนแปลงการดำเนินงานแบบหุ้นส่วนภายในครอบครัวเป็นรูปบริษัท (บริษัท เบอร์ลี่
ยุคเกอร์ จำกัด)

ปี 2510 - เป็นปีมหามงคลของบริษัท เมื่อพระบาทสมเด็จพระเจ้าอยู่หัว
ทรงมีพระมหากรุณาธิคุณโปรดเกล้าฯ พระราชทานตราตั้ง (พระครุฑพ่าห์) ให้แก่บริษัท

ปี 2518 - บริษัท เบอร์ลี่ ยุคเกอร์ จำกัด
เป็นหนึ่งในเจ็ดบริษัทแรกที่นำหลักทรัพย์เข้าจดทะเบียนในตลาดหลักทรัพย์แห่งประเทศไทย

ปี 2536 - แปรสภาพเป็น บริษัท เบอร์ลี่ ยุคเกอร์ จำกัด (มหาชน)

ปี 2544 - กลุ่มบริษัทไทยเจริญคอมเมอร์เชียล
ได้เข้าเป็นกลุ่มผู้ถือหุ้นรายใหญ่ของบริษัทจนถึงปัจจุบัน

3.2 ภาพรวมการประกอบธุรกิจของบริษัทและบริษัทย่อย

บริษัท เบอร์ลี่ ยุคเกอร์ จำกัด (มหาชน) และบริษัทย่อย ประกอบธุรกิจทั้งการตลาด
การจัดจำหน่าย
การผลิต และการให้บริการ โดยแบ่งธุรกิจหลักเป็น 4 กลุ่ม ดังนี้

1)  กลุ่มสินค้าและบริการทางอุตสาหกรรม

2)  กลุ่มสินค้าและบริการทางอุปโภคบริโภค

3)  กลุ่มสินค้าและบริการทางเทคนิค

4)  กลุ่มธุรกิจต่างประเทศ

กลุ่มสินค้าและบริการทางอุตสาหกรรม

ธุรกิจสินค้าสินค้าและบริการทางอุตสาหกรรม แบ่งออกเป็น 3 ประเภท (1) ธุรกิจบรรจุภัณฑ์ (2)
ธุรกิจเครื่องมือและบริการทางวิศวกรรม และ (3) ธุรกิจผลิตและออกแบบโครงสร้างเหล็ก

ธุรกิจบรรจุภัณฑ์ แบ่งออกเป็น 3 ประเภท (1) บรรจุภัณฑ์แก้ว (2) บรรจุภัณฑ์พลาสติก และ (3)
บรรจุภัณฑ์อะลูมิเนียม โดยมีบริษัทในเครือหลัก ๆ ที่อยู่ในกลุ่มนี้ ได้แก่

-   ธุรกิจบรรจุภัณฑ์ ดำเนินธุรกิจโดยฝ่ายบรรจุภัณฑ์ของบริษัท เบอร์ลี่ ยุคเกอร์ จำกัด (มหาชน)
    เป็นผู้ทำการตลาดและจัดจำหน่ายบรรจุภัณฑ์แก้วทั้งหมด
    ที่ผลิตจากบริษัทอุตสาหกรรมทำเครื่องแก้วไทย จำกัด (มหาชน)

-   บริษัท อุตสาหกรรมทำเครื่องแก้วไทย จำกัด (มหาชน) เป็นผู้ผลิตบรรจุภัณฑ์แก้ว
    และจำหน่ายให้ฝ่ายบรรจุภัณฑ์ของเบอร์ลี่ ยุคเกอร์
    ซึ่งเป็นผู้ทำการตลาดและจัดจำหน่ายบรรจุภัณฑ์แก้วและฝาให้แก่กลุ่มอุตสาหกรรมขนาดใหญ่ทั้งภายในประเทศและต่างประเทศ

-   บริษัท เบอร์ลี่ ไดน่าพลาส จำกัด เป็นผู้ผลิต
    การตลาดและจัดจำหน่ายบรรจุภัณฑ์พลาสติกในรูปแบบขวด กล่องและฝา พร้อมทั้งพิมพ์ หรือ
    ติดสติ๊กเกอร์ หรือ หุ้มฉลากพลาสติก สำหรับสินค้ากลุ่มเครื่องสำอาง กลุ่มอาหารและนม
    และกลุ่มน้ำมันหล่อลื่น

-   บริษัท ไทย เบเวอร์เรจ แคน จำกัด เป็นผู้ผลิต
    ทำการตลาดและจัดจำหน่ายบรรจุภัณฑ์ทำจากอะลูมิเนียมสำหรับบรรจุเครื่องดื่ม ประกอบด้วย 2
    ส่วนคือกระป๋องและฝา
    โดยมีการพิมพ์ตราและยี่ห้อสำหรับเครื่องดื่มของลูกค้าและสินค้าแต่ละราย

ธุรกิจเครื่องมือและบริการทางวิศวกรรม ดำเนินธุรกิจโดยฝ่ายวิศวกรรมของบริษัทดำเนินธุรกิจ
เป็นตัวแทนจำหน่ายและทำการตลาด ออกแบบ ติดตั้ง ให้คำปรึกษาและให้บริการหลังการขาย
สำหรับผลิตภัณฑ์อุปกรณ์และระบบวิศวกรรมประเภทต่าง ๆ ทั้งที่เป็นตราสินค้าบริษัทเอง
และตราสินค้าจากผู้อื่นที่นำเข้าจากต่างประเทศ

ธุรกิจผลิตและออกแบบโครงสร้างเหล็ก โดย บริษัท ไทย-สแกนดิค สตีล จำกัด ประกอบธุรกิจ
ออกแบบ ผลิต และ ชุบสังกะสี โครงสร้างเหล็กเพื่อใช้กับเสาสายส่งไฟฟ้าแรงสูง
เสาสื่อสารโทรคมนาคม และ อุตสาหกรรมทั่วไปทั้งในประเทศและต่างประเทศ

กลุ่มสินค้าและบริการทางอุปโภคบริโภค

ในเดือนพฤศจิกายน 2551
บริษัทได้มีการปรับโครงสร้างองค์กรโดยการจัดตั้งฝ่ายการตลาดและฝ่ายขายของบริษัท
เพื่อดำเนินงานด้านการตลาดและจัดจำหน่ายให้กับสินค้าของบริษัท
ที่ผลิตจากกลุ่มสินค้าและบริการทางอุปโภคและบริโภค
รวมทั้งทำการตลาดและจัดจำหน่ายสินค้าให้คู่ค้า
แทนการดำเนินงานแบบเดิมที่ฝ่ายการตลาดและฝ่ายขายอยู่รวมกันกับฝ่ายผลิต

ธุรกิจสินค้าอุปโภคบริโภค แบ่งออกเป็น 4 ประเภท (1) กระดาษอนามัย (2) ขนมขบเคี้ยว (3)
เครื่องใช้ส่วนตัว เช่นสบู่ (4) บริการด้านการตลาดและจัดจำหน่ายสินค้า บริษัทในเครือหลัก ๆ
ในกลุ่มนี้ประกอบไปด้วย 4 บริษัท ซึ่งเป็นทั้งผู้ผลิตสินค้า ทำการตลาดและจัดจำหน่ายสินค้า
ทั้งที่เป็นเครื่องหมายการค้าของบริษัทและบุคคลอื่น

-   บริษัท เบอร์ลี่ ยุคเกอร์ เซลล็อกซ์ จำกัด และฝ่ายขาย/การตลาดของบริษัท
    เป็นผู้ผลิตและจำหน่ายผลิตภัณฑ์กระดาษอนามัยที่เป็นตราของตนเองเช่น เซลล็อกซ์ ดิออน
    แม็กซ์โม เป็นต้น
    และรับจ้างผลิตสินค้าให้กับตราของกลุ่มร้านค้าปลีกขนาดใหญ่ทั้งในประเทศและต่างประเทศ

-   บริษัท เบอร์ลี่ ยุคเกอร์ ฟู้ดส์ จำกัด และฝ่ายขาย/การตลาดของบริษัท เป็นผู้ผลิต
    การตลาดและจัดจำหน่าย ขนมขบเคี้ยวทอดกรอบและขนมอบกรอบ ที่เป็นตราของบริษัท เช่น
    เทสโต ปาร์ตี้ แคมปัส ไบตี้ และ โดโซะ เป็นต้น

-   บริษัท รูเบียอุตสาหกรรม จำกัด และฝ่ายขาย/การตลาดของบริษัท
    ผลิตสินค้าที่เป็นตราของบริษัท เช่น สบู่นกแก้ว สบู่เหลวแพรอทโกลด์ เป็นต้น
    และเป็นผู้ดำเนินธุรกิจรับจ้างผลิตสินค้าเครื่องใช้ส่วนตัว สบู่ ลูกอม ช็อคโกแลต เครื่องสำอาง

-   บริษัท บีเจซี มาร์เก็ตติ้ง จำกัด
    เป็นผู้ให้บริการด้านการตลาดและจัดจำหน่ายสินค้าอุปโภคบริโภคภายใต้เครื่องหมายการค้าของบริษัทที่ผลิตจากกลุ่มบริษัท
    รวมทั้งทำการตลาดและเป็นตัวแทนจัดจำหน่ายสินค้าของบริษัทคู่ค้าภายนอกกลุ่มบริษัท เช่น
    ผลิตภัณฑ์น้ำผลไม้ตรากาโตะ ผลิตภัณฑ์กะทิเอทิพย์ และ สบู่เดอร์มาพอน เป็นต้น
    โดยตั้งแต่เดือนพฤศจิกายน 2551 เป็นต้นไป ฝ่ายขาย/การตลาดของบริษัท
    จะเป็นผู้ให้บริการด้านการตลาดและจัดจำหน่ายสินค้าอุปโภคบริโภคดังกล่าวให้แก่กลุ่มบริษัทและบริษัทคู่ค้า
    แทนบริษัท บีเจซี มาร์เก็ตติ้ง จำกัด

ธุรกิจบริการด้านการจัดเก็บและจัดส่งสินค้า (โลจิสติกส์) ดำเนินการโดย บริษัท เบอร์ลี่ ยุคเกอร์
โลจิสติกส์ จำกัด ซึ่งเป็นผู้นำการให้บริหารด้านซัพพลายเชนและโลจิสติกส์ ธุรกิจแบ่งออกเป็น 2
ประเภท ได้แก่
(1) การจัดการคลังสินค้า โดยให้บริการตามความต้องการของลูกค้า
ทั้งบริษัทในเครือและลูกค้าภายนอก รวมทั้งให้บริการด้านคลังสินค้า การกระจายสินค้าทั่วประเทศ
และ (2) การขนส่งการดำเนินพิธีการทางศุลกากรทั้งขาเข้าและส่งออก
โดยให้บริการแก่กลุ่มบริษัทและนิติบุคคลทั่วไป

กลุ่มสินค้าและบริการทางเทคนิค

ในเดือนพฤศจิกายน 2551 บริษัทได้มีการปรับโครงสร้างองค์กรโดยการจัดตั้งฝ่ายเวชภัณฑ์
ฝ่ายเครื่องมือและระบบวินิจฉัยทางการแพทย์ ฝ่ายเครื่องมือแพทย์ ฝ่ายเครื่องเขียนและการพิมพ์
และฝ่ายเคมีภัณฑ์อุตสาหกรรมของบริษัท
เพื่อดำเนินงานด้านการตลาดจัดจำหน่ายและให้บริการที่เกี่ยวข้องกับสินค้าของบริษัท
ในกลุ่มสินค้าและบริการทางเทคนิค แทนบริษัทย่อย ได้แก่ บริษัท บริษัท บีเจซี เฮลท์แคร์ จำกัด
บริษัท บีเจซี อินดัสเตรียล แอนด์ เทรดดิ้ง จำกัด และบริษัท เบอร์ลี่ ยุคเกอร์ สเปเชียลตี้ส์ จำกัด

ผลิตภัณฑ์ด้านเทคนิคสามารถแบ่งออกเป็น 5 ประเภท ได้แก่ (1) สินค้าและบริการทางเวชภัณฑ์
(2) ผลิตภัณฑ์เทคโนโลยีทางภาพ (3) ผลิตภัณฑ์เครื่องเขียน (4) ผลิตภัณฑ์เคมีอุตสาหกรรม (5)
ผลิตภัณฑ์โซดาแอช ดำเนินธุรกิจโดยฝ่ายต่าง ๆ และบริษัทย่อยดังต่อไปนี้

-   ฝ่ายเวชภัณฑ์ ฝ่ายเครื่องมือและระบบวินิจฉัยทางการแพทย์ และฝ่ายเครื่องมือแพทย์ของบริษัท
    ดำเนินธุรกิจด้านการตลาดและจัดจำหน่ายสินค้าด้านเวชภัณฑ์ ได้แก่ เวชภัณฑ์ยา
    เวชภัณฑ์ทางการแพทย์ที่เป็นแบบใช้แล้วทิ้ง และเวชภัณฑ์ร้านขายยา
    และทำการตลาดและจัดจำหน่ายสินค้าด้านเครื่องมือและอุปกรณ์ทางการแพทย์ เช่น
    เครื่องมือเพื่อการวินิจฉัยและรักษาโรค เครื่องตรวจอวัยวะภายในด้วยคลื่นเสียงความถี่สูง
    เครื่องเอกซ์เรย์ เป็นต้น

-   ฝ่ายเทคโนโลยีทางภาพ ดำเนินธุรกิจด้านการตลาดและจัดจำหน่ายผลิตภัณฑ์เทคโนโลยีทางภาพ
    อาทิ ผลิตภัณฑ์ Agfa ซึ่งใช้ในธุรกิจกราฟฟิค อุปกรณ์เตรียมการพิมพ์
    และเครื่องทำแม่แบบสิ่งพิมพ์ระบบดิจิตอล ผลิตภัณฑ์ของ Hewlett Packard
    เครื่องพิมพ์สีดิจิตอลออฟเซท HP Indigo เป็นต้น

-   ฝ่ายเครื่องเขียน เป็นตัวแทนจำหน่ายและทำการตลาด สินค้าเครื่องเขียนต่าง ๆ
    ซึ่งนำเข้าจากต่างประเทศและผลิตภายในประเทศที่ใช้ในสถาบันการศึกษา หน่วยงานราชการ
    และสำนักงาน

ทั่วไป ภายใต้เครื่องหมายการค้าของผู้อื่น ควบคู่กับของบริษัทเอง เช่น ผลิตภัณฑ์เครื่องใช้
สำนักงาน 3M ภายใต้ยี่ห้อ Scotch ® และ Post-it ® ผลิตภัณฑ์กาวและเทปลบคำผิดยู้ฮู (UHU)
ผลิตภัณฑ์เครื่องเขียน สตาบิโล (STABILO) ผลิตภัณฑ์เครื่องเขียนบีเจ (B-Jay) เป็นต้น

-   ฝ่ายเคมีภัณฑ์อุตสาหกรรม ดำเนินธุรกิจการตลาดและจัดจำหน่ายผลิตภัณฑ์ในกลุ่มธุรกิจหลัก 4
    กลุ่ม คือ กลุ่มเคมีอุตสาหกรรม กลุ่มสารปรุงแต่งและส่วนผสมอาหาร
    กลุ่มวัตถุดิบเครื่องสำอางและอาหารเสริม รวมทั้งกลุ่มวัตถุดิบเบเกอรี่และสารเสริมอาหารสัตว์

-   บริษัท เบอร์ลี่ เอเชียติ๊ก โซดา จำกัด ดำเนินธุรกิจตัวแทนจำหน่ายผลิตภัณฑ์เคมีอุตสาหกรรม
    โซดาแอช (Soda Ash) ซึ่งนำเข้าจากผู้ผลิตในต่างประเทศ และดำเนินการ บริการนำเข้า
    จัดเก็บ และกระจายสินค้า ให้แก่ลูกค้าในประเทศไทย

กลุ่มธุรกิจต่างประเทศ

ในเดือนพฤศจิกายน 2551 บริษัทได้มีการปรับโครงสร้างองค์กรโดยจัดตั้งกลุ่มธุรกิจต่างประเทศ
เพื่อดำเนินงานด้านธุรกิจส่งออก สนับสนุนการด้านการตลาดจัดจำหน่าย
และขยายกิจการในต่างประเทศบริษัทในกลุ่มประกอบด้วยบริษัท บีเจซี อินเตอร์เนชั่นแนล จำกัด
เจซี ฟู้ดส์ เอสดีเอ็น บีเอชดี และบีเจซี อินเตอร์เนชั่นแนล คัมปะนี ลิมิเต็ด

-   บริษัท บีเจซี อินเตอร์เนชั่นแนล จำกัด ตั้งอยู่ที่ประเทศไทย
    จัดตั้งเพื่อมารองรับและอำนวยความสะดวกในการสนับสนุนการดำเนินธุรกิจให้แก่บริษัทในกลุ่มเบอร์ลี่
    ยุคเกอร์ หน้าที่หลักคือทำหน้าที่เป็นศูนย์กลางในการดำเนินธุรกิจเพื่อช่วยสนับสนุนการส่งออก
    กระจายสินค้าของกลุ่มบริษัทไปยังต่างประเทศ และการร่วมลงทุนระหว่างประเทศ

-   เจซี ฟู้ดส์ เอสดีเอ็น บีเอชดี ตั้งอยู่ที่ประเทศมาเลเซีย ธุรกิจที่บริษัทได้เข้าไปซื้อกิจการในปี
    2551 โดยบริษัท เบอร์ลี่ ยุคเกอร์ ฟู้ดส์ จำกัด ถือหุ้นร้อยละ 100
    เพื่อขยายตลาดและฐานการผลิตสินค้าในกลุ่มขนมขบเคี้ยว ออกสู่ตลาดมาเลเซียและประเทศอื่น
    ๆ ในแถบภูมิภาคเอเชียตะวันออก
    เฉียงใต้

-   บีเจซี อินเตอร์เนชั่นแนล คัมปะนี ลิมิเต็ด ตั้งอยู่ที่ฮ่องกง
    จัดตั้งเพื่อลงทุนในหุ้นของนิติบุคคลอื่นในต่างประเทศ
    การประกอบพาณิชยกรรมและการนำเข้าและส่งออก

    3.  โครงสร้างการถือหุ้นของกลุ่มบริษัท เบอร์ลี่ ยุคเกอร์

[]

3.4 โครงสร้างรายได้

[]

[]

3.5 เป้าหมายการดำเนินธุรกิจ

บริษัทมุ่งเน้นการพัฒนาผลิตภัณฑ์ใหม่สู่ตลาดอย่างสม่ำเสมอ
เพื่อที่จะสามารถตอบสนองความต้องการของลูกค้า และโอกาสทางการตลาด
พร้อมกับเพิ่มคุณภาพการบริการเพื่อสร้างความพึงพอใจให้กับลูกค้า และรองรับการขยายธุรกิจ
ด้วยการเสริมสร้างความสามารถของบุคลากรหลักให้มีศักยภาพและความแข็งแกร่ง
ให้สามารถผลักดันเป้าหมายเชิงกลยุทธ์ให้สำเร็จลุล่วงได้อย่างมีประสิทธิภาพ
โดยโครงสร้างรายได้ของบริษัทในอนาคต ยังคงมาจากทุกกลุ่มธุรกิจ

ทางด้านการขยายตลาด บริษัทมีแผนการในการขยายสินค้าและบริการของบริษัทไปยังต่างประเทศ
โดยในระยะแรกจะขยายตลาดไปยังประเทศเพื่อนบ้านที่มีอัตราการเติบโตทางเศรษฐกิจที่สูง
และจะขยายสินค้าและบริการครอบคลุมตลาดต่างประเทศมากขึ้น

ทางด้านการผลิต บริษัทมีนโยบายในการปรับปรุงคุณภาพสินค้า
และเพิ่มประสิทธิภาพการผลิตอย่างต่อเนื่อง
เพื่อให้สามารถแข่งขันกับคู่แข่งทั้งด้านราคาและคุณภาพสินค้า
ทั้งนี้เพื่อให้บริษัทสามารถรักษาตำแหน่งผู้นำทางการตลาดของสินค้าสำคัญได้ อาทิเช่น ขวดแก้ว
กระดาษอนามัย และผลิตภัณฑ์ขนม
ขบเคี้ยว นอกจากนี้ บริษัทยังวางแผนควบคุมค่าใช้จ่ายในการผลิต
โดยเฉพาะต้นทุนด้านเชื้อเพลิงในการผลิต
เพื่อรองรับกับการปรับตัวของราคาเชื้อเพลิงที่คาดว่าจะเพิ่มขึ้นในอนาคต

ทางด้านการลงทุน และการขยายธุรกิจ บริษัทจะพิจารณาตามความเหมาะสมทั้งทางด้านเวลา
และทรัพยากร โดยการลงทุนใหม่อาจเป็นการลงทุนด้วยตนเอง หรือ ร่วมทุนกับคู่ค้า
หรือการซื้อกิจการที่ดำเนินการอยู่แล้ว โดยคำนึงถึงผลประโยชน์ของผู้ถือหุ้นเป็นสำคัญ

ทั้งนี้แผนการทางการตลาด
และการขยายกิจการของบริษัทจะไม่สำเร็จได้หากขาดทรัพยากรบุคคลที่มีคุณภาพ
บริษัทได้เริ่มพัฒนาบุคคลากรเพื่อรองรับเป้าหมายการเติบโตทางธุรกิจ การพัฒนาบุคคลากร
จะดำเนินการในทุกระดับชั้น รวมถึงการสรรหาบุคลากร
และผู้บริหารที่มีความสามารถมาร่วมงานกับบริษัทมากขึ้น